R A T I 0. 91 



tatae, in primis detestabile illud bellum sacramentarium , Luther anos inter 

 et Reformatos gesture , quo suis ipsi rebus valde nocuerunt , seque mutuo 

 devorarunt, rixas agentes, in lixis et calonibus vix ferendas ia4 ). Testan- 

 tur idem dissensiones et inimicitiae , quae nostra in patria Eemonstr antes 

 inter et Contra-remonstrantes , tanta atrocitate tantaque animi vehementia 

 actae sunt , ac si ex abstrusiori quodam dogmate , de quo in utramque 

 partem probabiliter posset disputari , vel accepto vel reiecto , aeterna homi- 

 num salus penderet. Retrogressa igitur est utraque Ecclesia , Lutkerana 

 et Beformata in eo, quod fidei doctrinam iusto maiore accuratione descri- 

 bere voluerit , niiniumque suae descriptioni statuerit pretium , quum dogma- 

 turn interpretationem eodem loco, atque ipsd, fidei Christianae placita, ha- 

 beret. Sed numquam eo usque retrogressa est, ut indolem etiam fidei 

 perverse prorsus exponeret 12S ). Ipsi adeo Rationalistae , etsi in expo- 

 nendo fidei obiecto a sacrorum Instauratoribus longe discedebant, vim 

 tamen eius moralem strenue vindicarunt. Valet hoc de WEGSCHEIDERO 188 ). 

 Valet magis etiam de BRETSCHNEIDERO , quippe qui in loco de 7iA*yys- 

 veai'a, de fide agat eamque sic describat, ut mentis quidem persuasio in 

 ea regnet, sed animi etiam assensio ac fiducia in CHRISTO reponenda, ea 

 contineantur ia7 ). Neque est quod miremur, SCHLEIERMACHERUM , virum 

 pietate aeque ac ingenii acumine insignem , in ammo , in sensu et volun- 

 tate propriam fidei sedem posuisse , licet in definiendo fidei obiecto a Re- 

 formatoribus abierit : quippe quod in CHRISTI perfectione et beatitudine 

 cerni statuat , fidem dicens animi actum , vel conditionern , qua perfectio- 

 nis et beatitudinis CHRISTI participes fiamus 188 ). Sed quid est quod plu- 

 res commeniorem ? Nostro enim tempore baud facile quis dixerit , fidem 

 una mentis persuasione absolvi; sed ad animum etiam, et ad hunc qui- 

 dem praesertim, referendam earn esse omnes concedunt et contendunt ls9 ). 



Verum enim vero de objecto fidei si quaeris, in diversas abeunt partes 

 et Theologi, et universe Christiani-Protestantes , cum Luther ani, turn He- 

 formati: quod et in aliis regionibus, et vero etiam in ipsa patria nostra vide- 

 mus et experimur. Quaeritur igitur, quam viam ingredi nos oporteat, ut 

 vehementissimae istae contentiones litesque componantur. 



12* 



